Rudzāti
Šis raksts ir par apdzīvotu vietu Rudzātu pagastā. Par citām jēdziena Rudzāti nozīmēm skatīt nozīmju atdalīšanas lapu. Rudzāti (latgaliešu: Rudzātys; agrāk — Rudzēti) ir ciems Līvānu novada Rudzātu pagastā, pagasta centrs. Izvietojies pagasta dienviddaļā pie autoceļa Krāslava — Preiļi — Madona P62. Autoceļš V761 veido ciema rietuma robežu. Pēc 2009. gada datiem Rudzātos dzīvoja 399 iedzīvotāji, kas apmetušies astoņās daudzdzīvokļu mājās un 49 privātmājās.